# Leopoldo Morín Garza

Leopoldo Morín Garza (Celaya, 3 de novembre de 1990), conegut com Polo Morín, és un actor mexicà.

## Primers anys i educació

Morín va néixer a Celaya, Guanajuato, Mèxic, el 3 de novembre de 1990. Va estudiar economia i empresa a la Universidad Anáhuac.

## Biografia

Morín va començar la seva carrera com a actor a la sèrie La rosa de Guadalupe l'any 2010. El 2011, interpretant l'assassí Osvaldo, va aparèixer a l'episodi "Cuidar el amor" i l'any següent va guanyar un premi a la millor actuació a la cerimònia dels Premis Bravo 2012.
El 2013, va participar en la sèrie Como dice el dicho, a l'episodi 4 de la temporada 3: Al mal paso. En aquest mateix any, va interpretar a la sèrie Gossip Girl: Acapulco un personatge gai, amb el qual va tenir molta repercussió.
El 2014 va ser seleccionat per Juan Osorio per a interpretar "Nando" a la telenovel·la Mi corazón es tuyo, i, més tard aquell any, va debutar al cinema a la pel·lícula Fragmented, dirigida per Douglas Elford i gravada a Mèxic el novembre de 2013.
El 2015 va guanyar el premi "Actor favorit" als Kids Choice Awards Mèxic i va gravar la pel·lícula Sobre tus huellas, estrenada a Mèxic el 2016. A finals de 2015, va ser escollit novament per Juan Osorio per participar en la telenovel·la Sueño de amor, estrenada a Mèxic el 22 de febrer de 2016, en la qual interpretava un personatge amb diabetis. A finals de 2016 després de fer una audició per al càsting de la telenovel·la El Bienamado, va ser seleccionat per Nicandro Díaz González per interpretar el personatge de Jordi De Ovando.

## Vida personal

El desembre de 2016 Morín va estar involucrat en un escàndol sobre la seva orientació sexual, després que un hacker publiqués fotografies comprometedores a Facebook de l'actor amb un altre home. La persona amb qui Morín apareixia a les fotografies era Lambda Garcia, també actor.
Després de la publicació de les instantànies, Morín va confirmar que eren reals i que estava en una relació amb Lambda García. Tot seguit va declarar perquè no havia parlat de la seva sexualitat anteriorment:
| « | Mai ha sigut un tema d'amagar les coses. Simplement hi ha parts de la meva vida personal, que jo crec que, com se li diu "vida personal", haurien de mantenir-se com a personals. I jo les he volgut mantenir així. | » |
| — Polo Morín, |||
Al juny de 2019 Polo Morín va confirmar que ell i Lambda García havien acabat la seva relació sentimental.

## Filmografia
### Televisió

| Any | Títol Projecte | Personatge |
| 2022 | Donde hubo fuego | Julián |
| 2021-2022 | ¿Quién mató a Sara? | José María «Chema» Lazcano $_{(jove)}$ |
| 2020 | Coyote Hills | Mateo Miranda |
| 2019 | La reina soy yo | Erick Cruz / Carlos Cruz, Charly Flow (jove) |
| 2018 | Sin miedo a la verdad | Javier |
| 2018 | Tenías que ser tú | Bruno Fernández Moscona |
| 2017 | El bienamado | Jordi de Ovando |
| 2016 | Sueño de amor | Pedro Carmona Guerrero |
| 2014-2015 | Mi corazón es tuyo | Fernando "Nando" Lascuráin Diez |
| 2013 | Gossip Girl Acapulco | Eric López-Haro |
| 2013 | Como dice el dicho | Mauricio |
| 2012 | Ultimo año | Nicolás "Nico" Montes |
| 2012 | Por ella soy Eva | Exnovio de Jennifer |
| 2010-2011 | La rosa de Guadalupe | Fabián / Osvaldo |

### Cinema

| Any | Pel·lícula | Personatge |
| 2020 | Escuela de Miedo | Danny (veu) |
| 2017 | Sobre tus huellas | Matías |
| 2014 | Fragmented | Camarero |

### Teatre

| Any | Obra |
| 2015 | Mi corazón es tuyo |
| 2013 | Suicidios |

## Premis i reconeixements
### Premis Bravo

| Any | Categoria | Telenovel·la | Resultat |
| 2012 | Actuació | La rosa de Guadalupe | Guanyador |

### Premis Kids' Choice Awards

| Any | Categoria | Nominado | Resultat |
| 2015 | Millor Actor Preferit | Mi corazón es tuyo | Guanyador |
| 2018 | Millor Actor Preferit | Tenías que ser tú | Nominat |

### Premis TV y Novelas

| Any | Categoria | Telenovel·la | Resultat |
| 2017 | Millor Actor Juvenil | Sueño de amor | Guanyador |

## Referències

* 1 2 «Interpreta a gay con medida» (en spanish), 17-11-2013. [Consulta: 10 gener 2017].
* ↑ «Morín agradece a La Rosa de Guadalupe» (en spanish). Televisa. Arxivat de l'original el 3 de març 2016. [Consulta: 10 gener 2017].
* ↑ «Morín agradece a La Rosa de Guadalupe» (en spanish). Televisa. Arxivat de l'original el 3 de març 2016. [Consulta: 10 gener 2017].
* ↑ «Este Jueves me toca hacerla de malo y loco en "Como dice el dicho". No se lo pierdan, a las 5:15pm por el Canal de las Estrellas.» (en spanish). Twitter. [Consulta: 10 gener 2017].
* ↑ «Polo Morín tiene personaje gay en 'Gossip Girl Acapulco'» (en spanish). [Consulta: 10 gener 2017].
* ↑ «¿Cómo consiguió Polo Morín el papel de Nando Lascurain?» (en spanish), 19-01-2015. [Consulta: 2 novembre 2015].
* ↑ «Fragmented una película filmada en México» (en spanish). Arxivat de l'original el 24 març 2017. [Consulta: 10 gener 2017].
* ↑ «#KCAMEXICO: EL SLIME REGRESÓ A MÉXICO… ¡CONOCE A LOS PRE NOMINADOS!» (en spanish). Trendybynick. Arxivat de l'original el 3 març 2016. [Consulta: 10 juny 2015].
* ↑ «Lista de ganadores Premios Kids Choice Awards México 2015» (en spanish). Espectaculostiempo. Arxivat de l'original el 20 agost 2015. [Consulta: 19 agost 2015].
* ↑ «Polo Morín, de bebé a joven problemático» (en spanish). [Consulta: 2 novembre 2015].
* ↑ «Así le fue en audiencia al estreno de la telenovela Sueño de amor» (en spanish). People en Español. [Consulta: 10 gener 2017].
* ↑ «Sueño de amor la gran oportunidad de Polo Morín» (en spanish). [Consulta: 10 gener 2017].
* ↑ «Polo Morín ya forma parte de "El bien amado"» (en spanish). [Consulta: 23 desembre 2016].
* ↑ TIM, Televisa (16 January 2017). "Jordi de Ovando - Las Estrellas TV". Retrieved on 18 January 2017.
* ↑ Soto, Michael. «Un hacker sacó del closet a los actores Polo Momín y Lambda García», 14-12-2016.
* 1 2 León, Ariel. «POLO MORÍN REVELA QUE TERMINÓ SU RELACIÓN CON LAMBDA GARCÍA», 20-06-2019.